Адна з актуальных тэм, якая сёння абмяркоўваецца сярод настаўнікаў, — гэта апублікаваныя вынікі Міжнароднай праграмы па ацэнцы адукацыйных дасягненняў вучняў (PISA) за 2015 год. Незвычайнае тэсціраванне школьных сістэм розных краін паказвае, наколькі вучні могуць прымяняць атрыманыя веды ў рэальным жыцці. Тое, што ў 2018 годзе ўдзельнічаць у такім тэсціраванні плануе Беларусь, настаўнікаў не палохае, а наадварот, прымушае задумацца, ці ўсё мы зрабілі так, каб вынікі гэтага тэсціравання былі паспяховымі. Адным з напрамкаў PISA ў тэсціраванні вучняў з’яўляецца праверка навыкаў па прыродазнаўчых прадметах.